Lav et referat af nedenstående tekst:

Tekst:
Alle elever er sendt hjem, fordi det stinker fra kloakkerne omkring Klokkerholm Skole. Det har lugtet i området siden søndag, og den terpentinagtige stank har i dag fået skoleledelsen til at sende eleverne hjem. Men der er dog ikke grund til panik, lyder det fra Brønderslev Kommune. - Vi har haft erfarne folk ude og sniffe sig frem til kilden - dog uden held. Men vores mand på stedet mener, der kan være tale om en lille dosis terpentin, der er en luftig størrelse, som let kan forpeste et større område selv i små doser, siger miljøsagsbehandler ved Brønderslev Kommune Erik Rydborg. - Det er korrekt, at der har lugtet fra kloakkerne på og omkring skolen. Vi lufter lige nu ud flere steder, og det lader til, at luftgenerne forsvinder stille og roligt, uddyber han. Man formoder, at udslippet er sket søndag aften, og på rensningsanlægget har man ikke oplevet gener, så forureningen er højst sandsynligt allerede skyllet væk, så kun dampene er tilbage i systemet. - Derfor lufter vi ud og går ud fra, at lugten er væk onsdag morgen, hvor vi tjekker op igen. Hvis det stadig lugter, kontakter vi embedslægen. Har man børn på skolen, skal man holde sig orienteret via Klokkerholm Skoles hjemmeside.

Referat:
Det lugter så fælt i det centrale Klokkerholm, at skolens ledelse har sendt eleverne hjem.